Björk

**Björk** (født **Björk Guðmundsdóttir** 21. november 1965) er en islandsk artist og låtskriver.

## Tidlig karriere
Björk fikk sitt internasjonale gjennombrudd i 1988 sammen med gruppen The Sugarcubes, men hun startet sin karriere allerede som elleveåring i 1976 da hennes pianolærer sendte inn en demo til en radiostasjon. Björk fremførte en coverversjon av Tina Charles' «I Love To Love» på demoen. Den ble spilt på radiostasjonen, og et lokalt plateselskap fattet interesse for henne. Året etter, i 1977, ga Björk ut sitt første soloalbum. Det selvtitulerte albumet ble meget populært på Island.

I årene som fulgte var hun medlem av diverse grupper, stort sett innenfor rock- og punk-sjangrene. I 1986 ble hun med i The Sugarcubes samtidig som hun fikk sin første sønn. Gruppen ble oppløst i 1992.

## Solokarriere
Foruten at Björk ga ut *Björk* i 1977, ga hun i 1990 ut albumet *Gling-Gló*. Det var likevel først i 1993 at hun fikk sitt definitive gjennombrudd som soloartist. Sammen med produsent Nellee Hooper lagde hun albumet *Debut* som ble meget godt mottatt i hele verden. Blant annet kåret NME det til årets album. Björk sin musikalske stil var nå forandret fra pop/rock-preget fra tiden i band til mer eksperimentell elektronisk musikk, dominert av hennes karakteristiske stemme.

I årene som fulgte fikk Björk stadig mer internasjonal anseelse. Hun har jobbet med forskjellige produsenter på sine album samtidig som hun selv er svært aktiv i både produksjonen og miksingen, noe som gir albumene en identitet. Konsertene hennes er kjent for å være meget spektakulære.

Björk har også samarbeidet med Madonna og skrevet tittelsporet til hennes plate *Bedtime Stories*. Ved siden av har hun også samarbeidet med Tricky, Goldie, Evelyn Glennie og Zeena Parkins. Musikken hennes har også blitt mikset av en rekke kjente artister, som for eksempel Skunk Anansie og Graham Massey for å nevne noen.

Hun er også kjent for å jobbe med svært kreative personer når hun lager musikkvideoer, og av den grunn har hennes videoer fått mye oppmerksomhet; både ved å være gode håndverk samt ved å være proaktive. Hun har eksempelvis jobbet med Spike Jonze, Chris Cunningham og Michel Gondry.

## Björk som skuespiller
Björk har hatt en kort karriere som filmskuespiller ved siden av musikken. Hun har hatt roller i *Juniper Tree* og *Prêt-à-Porter*. Mest kjent er hun for sin innsats i Lars von Triers *[[Dancer in the Dark]]*. Filmen kom ut i 2000 og høstet gode kritikker. Den handler om en immigrant i USA som på grunn av en arvelig sykdom er i ferd med å miste synet. Samtidig forsøker hun å tjene nok penger slik at hennes sønn kan få en operasjon som vil berge synet hans. For sin innsats fikk hun pris for beste kvinnelige skuespiller under Cannesfestivalen i 2000. Selv om hennes skuespillerinnsats kan sies å ha vært en suksess, har hun gjort det klart at hun aldri ønsker å spille i film igjen. Björk lagde også musikken til filmen som ble utgitt som *Selmasongs* (etter hovedpersonen Selma i *Dancer in the Dark*).

## Utmerkelser
Den franske regjering hedret i 2001 Björk ved å utnevne henne til ridder av *[[Den nasjonale fortjenstorden (Frankrike)|Den nasjonale fortjenstorden]]*. Hun er blitt nominert til Nordic Music Prize tre ganger: i 2011 for *Biophilia*, i 2015 for *Vulnicura* og i 2017 for *Utopia*.

## Utgivelser

### Tappi Tíkarrass diskografi (1982-1984)
* *[[Bitið fast í vitið]]* (1982)
* *[[Miranda (Tappi Tíkarrass-album)|Miranda]]* (1983)

### KUKL diskografi (1983 – 1986)
* *[[Söngull]]* (1983)
* *[[Satt 3]]* (1984)
* *[[The Eye (KUKL album)|The Eye]]* (1984)
* *[[KUKL Á Paris 18.9.84]]* (1984)
* *[[Holidays in Europe (The Naughty Nought)]]* (1986)

### The Sugarcubes diskografi (1986 – 1992)
* *[[Life's Too Good]]* (1988)
* *[[Here Today, Tomorrow, Next Week!]]* (1989)
* *[[Stick Around For Joy]]* (1992)
* *[[It's-It]]* (1992) (remixes)
**Andre utgivelser:**
* *[[Sugarcubes Interview Disc]]* (1988)
* *[[The Great Crossover Potential]]* (1998) (greatest hits)

### Björks soloutgivelser (1976-nåtid)
* *[[Björk (album)|Björk]]* (1977)
* *[[Gling-Gló]]* (1990)
* *[[Debut (album)|Debut]]* (1993)
* *[[Post (album)|Post]]* (1995)
* *[[Telegram (album)|Telegram]]* (1997)
* *[[Homogenic]]* (1997)
* *[[Selmasongs]]* (2000)
* *[[Vespertine]]* (2001)
* *[[Greatest Hits (Björk-album)|Greatest Hits]]* (2002)
* *[[Family Tree (Björk-album)|Family Tree]]* (2002)
* *[[Live Box]]* (2003)
* *[[Debut Live]]* (2004)
* *[[Post Live]]* (2004)
* *[[Homogenic Live]]* (2004)
* *[[Vespertine Live]]* (2004)
* *[[Medúlla]]* (2004)
* *[[Army of Me: Remixes and Covers]]* (2005)
* *[[Drawing Restraint 9 (filmmusikk)|Drawing Restraint 9]]* (2005)
* *[[Surrounded (Björk-album)|Surrounded]]* (2005)
* *[[Volta (album)|Volta]] (2007)
* *Voltaïc* (2009)
* *Mount Wittenberg Orca* (2010), med [[Dirty Projectors]]
* *Biophilia* (2011)
* *Bastards* (2012)
* *Biophilia Live* (2014)
* *Vulnicura* (2015)
* *Vulnicura Strings* (2015)
* *Vulnicura Live* (2015)
* *Utopia* (2017)
* *Country Creatures* (2019)
* *Fossora'' (2022)

## Referanser


## Eksterne lenker
* 
* 
* 
*